open-index/open-wikipedia-markdown huggingface dataset:
Forever (שיר של מריה קארי)

**Forever** (בעברית: **לנצח**) הוא סינגל של הזמרת מריה קארי מתוך אלבומה Daydream. הוא יצא לאור ב-10 במרץ 1996, כסינגל החמישי מהאלבום, על ידי חברת התקליטים קולומביה רקורדס, לתחנות הרדיו בלבד.

השיר הגיע למקום השני במצעד השירים העכשוויים למבוגרים.

## רקע וכתיבה
השיר נכתב והופק על ידי קארי עצמה, ביחד עם וולטר אפנסייב והעובדה עליו התבצעה במהלך 1995. מבחינה לירית, בשיר קארי פונה לבן זוגה לשעבר ואומרת לו שלמרות שהם כבר לא ביחד היא תמיד תזכור אותו לנצח, כפי שהוא חושב שהיא תזכור אותו.

מבחינה מוזיקלית השיר הוא שיר מסוג פופ ו-R&B, בדומה לשירים נוספים מתוך האלבום בו הוא נכלל.

## וידאו קליפ
הקליפ לשיר מכיל אוסף של קטעי וידאו מתוך ההופעות שלה בטוקיו, שהתקיימו במסגרת סיבוב ההופעות "Daydream World Tour", כאשר רוב הקליפ מכיל את הקטעים של הביצוע של השיר עצמו מתוך שלוש ההופעות בטוקיו.

השיר הופץ כסינגל לתחנות הרדיו בארצות הברית בלבד ובעוד מספר מצומצם של מדינות בעולם מה שגרם להצלחה המועטה שלו.

## הצלחה
בקנדה השיר הצליח להגיע למקום האחת עשרה, בארצות הברית השיר לא נכנס למצעד הרשמי של המדינה בשל החוק באותה תקופה ששירים שלא הופצו באופן רשמי לא יוכלו להיכנס למצעד אך הוא הגיע למקום התשעי במצעד הרדיו הרשמי של המדינה.

באוסטרליה לא זכה להצלחה כאשר הגיע למקום ה-77 בלבד וכך גם בניו זילנד ובהולנד ששם הגיע למקומות הארבעים והארבעים וארבע.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
Underneath the Stars

**Underneath the Stars** (בעברית: **תחת הכוכבים**) הוא סינגל של הזמרת מריה קארי מתוך אלבומה Daydream. השיר יצא כסינגל השישי והאחרון מהאלבום לתחנות הרדיו בארצות הברית בלבד ב-5 באפריל 1996 על ידי קולומביה רקורדס וכבי-סייד של השיר "Forever" באוסטרליה בלבד.

השיר הגיע למקום ה-69 במצעד שירי ה-R&B\היפ הופ.

## רקע וכתיבה
השיר נכתב והופק על ידי קארי עצמה וולטר אפאנאסייף. גרסת הרמיקס של השיר הופקה על ידי קארי עצמה וטראקמסטרס. מבחינה מוזיקלית זהו שיר R&B, אשר אותו תיארה קארי כשיר המועדף עליה מהאלבום, והוא כולל מנגינה רכה בסגנון רטרו.

מבקרי מוזיקה השוו את השיר הזה לשירים של הזמרת מיני ריפרטון.

## הוצאה והצלחה
השיר שוחרר במספר מוגבל של תחנות רדיו בארצות הברית, ולכן לא הצליח להיכנס למצעדים האמריקאים, כולל למצעד הרשמי. זאת בשל נוהג באותה תקופה, לפיו שירים שלא שוחררו באופן רשמי, אינם יכולים להיכנס למצעד. השיר הצליח להגיע למקום ה-69 בלבד במצעד הרדיו של ה-R&B וההיפ-הופ.

השיר זכה לביקורות חיוביות רבות, ורבים ציינו אותו כשיר הטוב ביותר מהאלבום.

לשיר צולם וידאו קליפ באירופה אך מסיבות לא ידועות הוא לא שוחרר. על מנת לקדם את השיר ביצעה אותו במהלך סיבוב ההופעות "Daydream World Tour".

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות משנות ה-1990
קטגוריה:בלדות נשמה
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
שי בן עטר

**שי בן עטר** (נולד ב-7 במאי 1979) הוא במאי, תסריטאי טלוויזיה ויוצר ישראלי. זוכה פרס אמי לשנת 2018 על הסדרה נבסו ופרס "ורד הזהב" לשנת 2014 על הסדרה "חברות".

## קורות חיים
בן עטר נולד ברמת גן. למד בבית הספר התיכון לאומניות על שם תלמה ילין בגבעתיים.

בן עטר שירת בתיאטרון צה"ל כשחקן, ולאחר מכן כמחזאי ובמאי. במסגרת השירות הצבאי כתב יחד עם רועי אסף וביים את הצגת הבידור לחיילים: "איפה זה צה"ל". כתב יחד עם יוסי ואסה וביים את הצגת היחיד "עולה לבמה".

בשנת 2000 כתב וביים את המחזה הקצר "פרידה" בפסטיבל לתיאטרון קצר בתיאטרון צוותא.

בשנת 2001 עלתה הצגת היחיד בבימוי "באמהרית זה נשמע יותר טוב", אותה כתב יחד עם יוסי ואסה. ההצגה הועלתה מעל ל-1500 פעמים בישראל וכ-150 פעם ברחבי העולם.

בשנת 2003 ביים את הצגת הבידור "יותר חנה מלסלאו", אותה כתב יחד עם חנה לסלאו. עבור בן עטר לסלאו הייתה מעין "מורה" לתחום הכתיבה והבימוי הקומי, והעבודה איתה היוותה עבורו שער לעולם הבידור.

בשנת 2005 ביים את המחזה לילדים "יחיד במינו – אנד ארגי", אותו כתב יחד עם יוסי ואסה. בשנת 2008 תורגם המחזה לאנגלית והוצג ברחבי העולם, בין היתר בארצות הברית, קנדה ורוסיה, וההצגה זכתה לשבחי הביקורות, כולל בניו יורק טיימס.

בשנת 2007 כתב בן עטר יחד עם רן דברת וליטל שוורץ את "מופע הסטנד אפ של ליטל שוורץ".

## יצירה בתחום הטלוויזיה
במקביל ליצירתו בתחום התיאטרון ובתחומים נוספים, החל משנת 2001 בן עטר מביים וכותב לטלוויזיה בתוכניות שונות, בין היתר:
* הערוץ הראשון: "זאפ לראשון" "שוונג" (במסגרת הטלוויזיה החינוכית הישראלית).
* רשת: "יאיר לפיד", "צחוק מעבודה", "גיל ריבה עד הבית".
* ערוץ עשר: יצר וכתב יחד עם ליאת שביט וליטל שוורץ את הסדרה הקומית ״חברות״, וביים את עונות 2,3,4 בסדרה. ביולי 2021 נרכשה הסדרה חברות לערוץ 4, ערוץ טלוויזיה בריטי, שם תעובד לסדרה דוברת אנגלית.
*יצר וכתב יחד עם רן לוי וישראל קטורזה את הסדרה הקומית "ישראל".
* רשת 13: יצר וכתב יחד עם ליאת שביט ויוסי וואסה, וכן ביים את הסדרה הקומית "נבסו".

## פרסים
* בשנת 2004 זכתה ההצגה "יותר חנה מלסלאו" בפרס התיאטרון הישראלי בקטגוריה "הצגת הבידור של השנה".
*בשנת 2005 זכה המחזה "יחיד במינו" בפרסים רבים (פרס "הבמאי הטוב ביותר", "ההצגה הטובה ביותר" ופרס "חביבת הקהל") במסגרת פסטיבל חיפה להצגות ילדים וכן בפרס הבמה לילדים ונוער בשנת 2006.
* בשנת 2014 זכתה הסדרה "חברות" בפרס "ורד הזהב". הסדרה זכתה בפרס הקומדיה הטובה ביותר וגברה בהתמודדות מול סדרות מאנגליה ובלגיה. זו הזכייה הראשונה לסדרה ישראלית בפרס זה.
* בשנת 2017 הוענק "פרס עושות שינוי" של מגזין און לייף לסדרה "חברות". הפרס, בשיתוף עיריית רמת גן והמשרד לשוויון חברתי, מוענק לנשים יוצרות בתחומים שונים.
*בשנת 2018 זכתה הסדרה "נבסו" בפרס הקומדיה הטובה ביותר בפרס אמי הבינלאומי. התוכנית שודרה בערוץ "רשת 13" והיא עוסקת במשפחה מעורבת המורכבת מאב אתיופי, אם אשכנזייה, בתם ומשפחתם המורחבת.

## קישורים חיצוניים

* 
* עוד הצלחה ישראלית: נבסו זכתה בפרס אמי הבינ"ל, אלכסנדר כץ, אייס, 20 בנובמבר 2018
* "שנים אנחנו צוחקים מסדרות אמריקאיות, הגיע הזמן שיצחקו משלנו", שי בן עטר וליאת שביט, יוצרי הסדרה "נבסו" (ו"חברות") חושפים את הסוד מאחורי סדרת קומדיה מצליחה, קטע מהתוכנית "בוקר אור" ערוץ 10, 4 באוקטובר 2018

## הערות שוליים

קטגוריה:תסריטאי טלוויזיה ישראלים
קטגוריה:במאי טלוויזיה ישראלים
קטגוריה:בוגרי תלמה ילין
קטגוריה:בוגרי תיאטרון צה"ל
קטגוריה:ישראלים שנולדו ב-1979
קרחון ספלטסטוסר

**קרחון ספלטסטוסר** (באנגלית: **Splettstoesser Glacier**) הוא קרחון בארץ אלזוורת' שבאנטארקטיקה.

אורכו של הקרחון 65 קילומטרים.

גובהו של הקרחון 664 מטרים מעל פני הים.

הקרחון מנקז את הרמה הדרומית לרמת פאונדרז, וזורם לכיוון מזרח - צפון-מזרח דרך רכס הריטג' דרומית לפסגות פאונדרז ומסיב אנדרסון ונשפך אל קרחון מינסוטה.

## היסטוריה
### מקור השם
שמו של הקרחון ניתן לו על ידי משלחת החקר להרי אלזוורת' מטעם אוניברסיטת מינסוטה, אשר חקרה את האזור בין השנים 1962–1961.

הקרחון נקרא על שם ג'ון פ. ספלטסטוסר (John F. Splettstoesser), גאולוג המשלחת.

## לקריאה נוספת
• Charles Swithinbank, **[https://books.google.co.il/books?id=RkrWLg-d-xAC&pg=PA123&lpg=PA123&dq=%22Splettstoesser+Glacier%22&source=bl&ots=2yd5kmPmip&sig=TgL_VF_BVqy5hTQ1OrO7UbOXckI&hl=en&sa=X&ved=2ahUKEwi4iIrEwZPfAhVJ-6QKHQkWCzYQ6AEwDXoECAoQAQ#v=onepage&q=%22Splettstoesser%20Glacier%22&f=false Antarctica, Issue 1386, Part 2]**, P 123

• Damien Gildea, **[https://books.google.co.il/books?id=TrHtBgAAQBAJ&pg=PT56&lpg=PT56&dq=%22Splettstoesser+Glacier%22&source=bl&ots=g8bm8EettC&sig=m3C0l7L3IXryg0XB65XTYpcjYzs&hl=en&sa=X&ved=2ahUKEwiRzcXPwZPfAhVEhqQKHc7kAU44ChDoATADegQICBAB#v=onepage&q=%22Splettstoesser%20Glacier%22&f=false Mountaineering in Antarctica: complete guide: Travel guide]**

## קישורים חיצוניים
* קרחון ספלטסטוסר באתר הסקר הגאולוגי של ארצות הברית
* קרחון ספלטסטוסר באתר הגאזט האנטארקטי של ממשלת אוסטרליה
* תצלום לוויין של אזור קרחון ספלטסטוסר
* מפת אזור קרחון ספלטסטוסר

## הערות שוליים

ספלטסטוסר
קטגוריה:ארצות הברית באנטארקטיקה
קרחון סקאקליה

**קרחון סקאקליה** (באנגלית: **Skaklya Glacier**;בבולגרית: **ледник Скакля**) הוא קרחון במזרחו של רכס סנטינל, בצפון הרי אלזוורת' שבאנטארקטיקה.

אורכו של הקרחון 5.6 קילומטרים ורוחבו 1.9 קילומטרים.

הקרחון ממוקם צפונית מערבית לקרחון זנדה, ודרומית מזרחית למוצאו של קרחון וידול. הקרחון מנקז את מורדותיו הדרומיים של הר ריימר, ואת מורדותיה הצפוניים של פסגת בלינקה.

הקרחון זורם לכיוון מזרח-צפון מזרח, ויחד עם קרחון זנדה מתחבר לקרחון סאבאזיוס, מערבית להר לאנינג ברמת סוסטרה.

## היסטוריה

### גילוי הקרחון
הקרחון מופה לראשונה על ידי הסקר הגאולוגי של ארצות הברית בשנת 1961.

### מקור השם
הקרחון נקרא על שם מפל סקאקליה שבמערב בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* קרחון סקאקליה באתר הגאזט האנטארקטי המשווה SCAR של ממשלת אוסטרליה

## הערות שוליים

סקאקליה
קטגוריה:בולגריה באנטארקטיקה
ניקו אולסק

**ניקולאס אולסק** (בספרדית: **Nicolás Olsak**; נולד ב-25 בנובמבר 1991) הוא כדורגלן עבר ישראלי-ארגנטינאי ששיחק בעמדת הקשר האחורי.

## קריירה
אולסק נולד למשפחה יהודית בבואנוס איירס בירת ארגנטינה, ובגיל 12 עבר עם משפחתו לארצות הברית וגדל בבוקה רטון שבפלורידה. הוא החל לשחק כדורגל בגיל 14, ובגיל 19 התחיל ללמוד כלכלה באוניברסיטת בלמונט ובמקביל שיחק בקבוצת הכדורגל של האוניברסיטה בלמונט ברוינס בליגת המכללות.

בקיץ  עלה אולסק לישראל במסגרת פרויקט תגלית, ולאחר שנבחן בקבוצת הפועל רמת השרון חתם במכבי יפו מליגה א' דרום, בהמלצתו של גיא עזורי. ב-12 בספטמבר 2014 ערך את הופעת הבכורה שלו בקבוצה, בניצחון 5–1 על הפועל מחנה יהודה במסגרת גביע המדינה. ב-6 בפברואר 2015 הבקיע את שער הבכורה שלו בקבוצה, בהפסד 1–3 לסקציה נס ציונה.

בקיץ  חתם בהפועל רמת השרון מהליגה הלאומית. ב-14 באוגוסט ערך את הופעת הבכורה שלו בקבוצה, כשפתח בהרכב בניצחון 2–1 על הפועל רמת גן במסגרת גביע הטוטו, ובליגה ערך 32 הופעות בעונת 2015/2016.

ב-7 ביולי 2016 חתם במכבי נתניה, לאחר שירדה לליגה הלאומית. ב-5 באוגוסט ערך את הופעת הבכורה שלו בקבוצה, במשחק מול הפועל רמת השרון בגביע הטוטו שהסתיים בתיקו 1–1. ב-18 בנובמבר 2016 הבקיע את שער הבכורה שלו בקבוצה, בניצחון 2–0 על הפועל רמת השרון. בסך הכול כבש שני שערים ב-29 הופעות בעונת 2016/2017, והיה שותף להעפלתה של הקבוצה בחזרה לליגת העל, אף על פי שפתחה את העונה עם מינוס תשע נקודות.

ב-19 באוגוסט 2017 ערך את הופעת הבכורה שלו בליגת העל, כשנכנס כמחליף בתיקו 1–1 נגד הפועל באר שבע. ב-14 באפריל 2018 הבקיע את שער הבכורה שלו בליגת העל, בניצחון 4–1 על בני יהודה. בסך הכול ערך 35 הופעות ליגה בעונת 2017/2018, והיה שותף לעונה מוצלחת של הקבוצה שסיימה במקום החמישי בטבלה. בעונת 2018/2019 כבש שער אחד ב-29 הופעות ליגה, כאשר הקבוצה סיימה במקום הרביעי והגיעה לגמר גביע המדינה. בסיום עונת 2019/2020 הסתיים חוזהו והוא עזב את הקבוצה.

ב-10 באוגוסט 2020 חתם בוואלבייק מליגת העל ההולנדית.

ב-8 בפברואר 2021 חתם לחצי עונה בבית"ר ירושלים.

ב-31 במאי 2021 חתם במכבי פתח תקווה. בסיום העונה ירד עם הקבוצה לליגה הלאומית.

ב-12 באוגוסט 2022 חתם בהפועל חדרה מליגת העל.

ב-6 בפברואר 2023 חתם במכבי הרצליה מליגה א'.
ב-21 ביוני הודיע על פרישה ממשחק פעיל.

## קישורים חיצוניים

* 

## הערות שוליים

קטגוריה:כדורגלנים ארגנטינאים
קטגוריה:כדורגלנים אמריקאים
קטגוריה:בוגרי אוניברסיטת בלמונט
קטגוריה:כדורגלנים ישראלים
קטגוריה:קשרי כדורגל ארגנטינאים
קטגוריה:קשרי כדורגל אמריקאים
קטגוריה:קשרי כדורגל ישראלים
קטגוריה:בואנוס איירס: כדורגלנים
קטגוריה:כדורגלני מכבי יפו
קטגוריה:כדורגלני הפועל רמת השרון
קטגוריה:כדורגלני מכבי נתניה
קטגוריה:כדורגלני ואלבייק
קטגוריה:כדורגלני בית"ר ירושלים
קטגוריה:כדורגלני מכבי פתח תקווה
קטגוריה:כדורגלני הפועל חדרה
קטגוריה:כדורגלני מכבי הרצליה
קטגוריה:ספורטאים יהודים אמריקאים
קטגוריה:ישראלים ילידי ארגנטינה
קטגוריה:כדורגלנים ישראלים בהולנד
קטגוריה:עולים בשנות ה-2010
קטגוריה:אמריקאים שנולדו ב-1991
קטגוריה:ישראלים שנולדו ב-1991
חורחה מורסיו

**חורחה גארסיה מורסיו** (בספרדית: **Jorge García Morcillo**; נולד ב-11 במרץ 1986) הוא כדורגלן ספרדי המשחק בעמדת הבלם במרינו לואנסו.

## קריירה
מורסיו הוא בוגר מחלקת הנוער של ולנסיה ומיד לאחר מכן הצטרף לפוצ'ול. בקיץ  חזר לוולנסיה והצטרף לקבוצת המילואים. לאחר מכן, הושאל לריאל חאאן ובנידורם.

ביולי  מורסיו עזב את ולנסיה וחתם בקורדובה מהליגה הספרדית השנייה. ב-29 בדצמבר עזב את קורדובה וחתם בדפורטיבו אלאבס מהליגה השלישית.

בקיץ  מורסיו חתם באלקויאנו בה שיחק עונה אחת.

ב-2 ביולי 2012 חתם לשנתיים ברקראטיבו ולבה. בעונתו השנייה במועדון, רשם את עונת השיא בקריירה שלו כאשר הבקיע 6 שערים ב-35 הופעות.

ב-16 ביוני 2014 מורסיו חתם בראיו ואיקאנו מהלה ליגה. ב-31 באוגוסט מורסיו ערך את הופעת הבכורה שלו בליגה הבכירה בתיקו 2-2 נגד דפורטיבו לה קורוניה. ב-23 במאי 2015 כבש את שער הבכורה שלו בליגה הספרדית הבכירה בהפסד 4-2 לריאל סוסיאדד.

ב-4 ביולי 2015 חתם לשלוש שנים באלמריה.

ב-9 באוגוסט 2018 עזב לראשונה בחייו את ספרד וחתם בעירוני קריית שמונה מליגת העל.

ב-19 ביולי 2019 חזר לרקראטיבו ולבה. ב-31 באוגוסט 2021 חתם באקסטרמדורה.

ב-26 בינואר 2022 חתם בריאל אווילאס.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:ולנסיה: כדורגלנים
קטגוריה:כדורגלני קורדובה
קטגוריה:כדורגלני דפורטיבו אלאבס
קטגוריה:כדורגלני רקראטיבו ולבה
קטגוריה:כדורגלני אלמריה
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספרדים שנולדו ב-1986
אייר אלבניה

**אייר אלבניה** (באנגלית: **Air Albania**) היא חברת הדגל של אלבניה. בסיס החברה ומשרדיה שוכנים בנמל התעופה האם תרזה.

## תולדות החברה
חברת אייר אלבניה הוקמה באופן רשמי ב-16 במאי 2018 על ידי טורקיש איירליינס, MDN השקעות ואלבקונטרול.

ב-11 בנובמבר 2011, ביטלה ממשלת אלבניה את רישיונה של חברת הדגל הקודמת של אלבניה – אלבניאן איירליינס והיא חדלה מלפעול. 

ב-30 במרץ 2017, הודיע בריאיון לתקשורת ראש ממשלת אלבניה, אדי רמה, כי ממשלת אלבניה מתכננת להקים חברת תעופה בשיתוף עם טורקיש איירליינס ואטלס גלובל.

ב-8 במאי 2017, פרסמו רמה ואילקר איג'י – מנכ"ל טורקיש איירליינס בהודעה תקשורתית כי חברת תעופה אלבנית בתמיכתו של נשיא טורקיה רג'פ טאיפ ארדואן נמצאת בשלבי הקמה. אייר אלבניה היא מיזם משותף בין חברת התעופה הטורקית, המחזיקה ב -49% מהחברה, בבעלותה של MDN השקעות שבבעלותה 41% ובקרן האוויר בבעלות המדינה, Albcontrol, בעלת נתח של 10%.

## פעילות החברה
טיסת ההשקה של החברה אירעה ב-14 בספטמבר 2018.

ב-27 באפריל 2019 הודיעה אייר אלבניה, כי היא מתכננת להוסיף טיסות ליעדים חדשים לאירופה ולצפון אמריקה. 

באוקטובר 2018, הטיסה החברה את קבוצת הכדורגל של נבחרת אלבניה לישראל במסגרת משחקי ליגת האומות 2018/2019.

## צי המטוסים
נכון לספטמבר 2018, מונה החברה את המטוסים הבאים:




## יעדים
נכון לאפריל 2019 מפעילה החברה טיסות ליעדים הבאים:




## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה לאומיות
קטגוריה:אירופה: חברות תעופה 
קטגוריה:אלבניה: תחבורה
קטגוריה:חברות אלבניות
יפהפיות נמות

**יפהפיות נמות** (באנגלית: **Sleeping Beauties**) הוא רומן מסוגת האימה ואפוקליפסה ופוסט-אפוקליפסה מאת הסופר סטיבן קינג ובנו, אוון קינג, אשר יצא לאור בשנת 2017.

## תקציר
ברחבי העולם מתפשטת מגפה מוזרה, אשר פוגעת בנשים בלבד. כשהנשים נרדמות, הן נעטפות בפקעת קורים ולא מתעוררות עוד, ואם מישהו מנסה להעיר אותן, תגובתן תהיה רצחנית.

## ביקורות
הספר זכה לביקורות חיוביות (לדוגמה הביקורת הבאה בגארדיאן על כך שזאת עלילה אפית שלא נראתה מזה שנים)
באתר Goodreads הספר זכה כספר האימה המוביל לשנת 2017 בדירוג של כ-50,000 מצביעים

## דמויות מרכזיות
איב (איבי) בלק - אישה המחוסנת מפני מגפת השינה

לילה נורקרוס- בת 45, שריף בעיירה דולינג

קלינטון נורקרוס, בן 48, דוקטור לפסיכיאטריה, פסיכיאטר בכיר, מתקן הכליאה דולינג, בעלה של לילה

פרנק גירי, בן 38, פקח השירות הווטרינרי בדולינג

## עלילה

**שער ראשון**

חלק זה של הספר עוסק בפרוץ המגפה, והיום הראשון של המגפה בעיירה דולינג.
בחלק זה של הספר מתוארים המקומות העיקריים (העיירה דולינג, בית הסוהר לנשים ועוד) וכן הדמויות המרכזיות.

**שער שני**

חלק זה מתחיל ביום השני של המגפה, כאשר מרבית הנשים כבר נרדמו ונעטפו בפקעת.

בחלק זה הגברים בעיירה מחליטים לפרוץ בכח לבית הסוהר ולבדוק מדוע איבי בלק אינה נרדמת.
כאשר דוקטור נוקרוס וצוות סוהרים שומרים עליה.

בנוסף בחלק זה מתואר העולם שמעבר, זהו העולם אליו התודעה והגוף הפיזי של הנשים עוברות.
עולם זה מקביל לעיירה (בדומה ליקום מקביל) אבל בעולם זה, חלה התקדמות מואצת של הזמן, ומרבית התשתיות הרוסות והנשים נאלצות להסתדר בעולם זה.

הסופר מדגיש את הניגודיות בין עולם הגברים, לעולם הנשים, כאשר הנשים פועלות לרב בהרמוניה לטובת הכלל על מנת לקיים חברה ולשרוד.

**שער שלישי**

בחלק זה יש תיאור של העולם, וכן איך הדמויות ממשיכות בדרכן לאחר סיום המגפה.

## הערות שוליים

קטגוריה:ספרי 2017
קטגוריה:ספרי אימה
קטגוריה:זוכי פרס בחירת הקוראים של Goodreads
קטגוריה:ספרי הוצאת מודן
מטר גים

**גנדהי אלימאסי ג'וּנָה** (בצרפתית **Gandhi Alimasi** **Djuna** ; נולד ב-6 במאי 1986), הידוע בשם הבמה **מֶטְר גים** (בצרפתית: **Maître Gims**) או **גימְס** (**Gims**; נכתב לעיתים **GIMS**), הוא זמר וראפר צרפתי ממוצא קונגולזי. נולד בקונגו ובגיל שנתיים עבר לפריז שבצרפת, בשנים האחרונות גר במרקש. בעבר היה חבר בלהקת " sexion d'assaut " איתה פרץ, עד שהתפרקה ב-2013. מאז הוא פיתח קריירת סולו, שהחלה בהוצאת אלבומו הראשון "Subliminal".

## קריירה
ג'ונה נולד בקינשאסה שברפובליקה הדמוקרטית של קונגו, משם היגרה משפחתו לפריז כשהיה בן שנתיים. הוא החל את הקריירה המוזיקלית שלו בזמן שלמד בחטיבת הביניים עם להקת "סקסיון ד'אדולט". בשנת 2013, הלהקה התפרקה לאחר 13 שנות פעילות וג'ונה התחיל בקריירת סולו תחת שם הבמה **מטר גימס**, שאיתו הוא מזוהה. ב-20 במאי 2013 הוא הוציא את אלבום הבכורה שלו "Subliminal" שזכה להצלחה רבה גם מחוץ לצרפת. האלבום כלל 18 שירים, ביניהם השיר "Bella" (בתרגום לעברית "יפה") שזכה להצלחה רבה ברחבי אירופה ואמריקה הצפונית והיה השיר שזכה במקום ה-3 במצעד של SNEP הצרפתי באותה השנה. ב-28 באוגוסט 2015, הוציא מטר גים את אלבומו השני "Mon cœur avait raison" (בתרגום לעברית "הלב שלי צדק"). האלבום כלל 15 שירים וזכה למקום הראשון במצעד Ultratop Wallonia הבלגי ומצעד SNEP הצרפתי באותו השנה. האלבום כולל את השיר "Je te pardonne" (אני סולח לך) בהשתתפותה של סיה. ב-23 במרץ 2018 הוציא מטר גים את אלבומו השלישי, "La Ceinture Noire" ("חגורה שחורה"), שכלל 40 שירים. אלבום זה התאפיין בשיתופי פעולה רבים שלו עם זמרים נוספים כמו ליל ויין, Dj Mi Gna והראפר הצרפתי סופיאן. אלבום זה היה במקום הראשון במצעד של SNEP הצרפתי במשך 11 שבועות ברציפות מאפריל עד יוני 2018.

## חייו האישיים
מוצאו של מטר גים במשפחה מוזיקלית מאוד. אביו היה זמר בלהקתו של פאפה ומבה , אחיו דאדג'ו הוא זמר צרפתי, ושני אחיו האחרים גם הם ראפרים צרפתים בפני עצמם. הוא התחתן בגיל צעיר מאוד ויש לו ארבעה ילדים. ב-2013, בעקבות ההצלחה של אלבומו הראשון, חברת ההלבשה Vortex שכרה אותו כפרזנטור שלה ואף הוציאה ליין של בגדים בעיצוב מיוחד בהשראת לבושו.

## דיסקוגרפיה
**אלבומים אישיים**

## פרסים ומועמדויות

## ראו גם
* צרפת
* ראפ
* פופ
* היפ פופ
* סטרומאה

## קישורים חיצוניים

* 

## הערות שוליים

קטגוריה:מוזיקאים צרפתים
קטגוריה:אנטישמיות בצרפת: אישים
קטגוריה:אנטי-ציונים
קטגוריה:צרפתים ממוצא קונגולזי
אליפות העולם בשחייה 2018 (בריכת 25 מטר)

**[[אליפות העולם בשחייה (בריכת 25 מטר)|אליפות העולם הארבע עשרה בשחייה (בריכת 25 מטר)]]**, נערכה בהאנגג'ואו, הרפובליקה העממית של סין מה-11 בדצמבר עד ל-16 בדצמבר 2018. באליפות תחרויות שחייה, בבריכת 25 מטר, ב-46 משחים שונים, 17 משחים אישיים לנשים ולגברים, 5 משחי שליחים לנשים ולגברים ו-2 משחי שליחים משולבים בשתי שחייניות ובשני שחיינים.

## שיאי עולם
נקבעו 9 שיאי עולם (5 לגברים, 2 לנשים ו-2 משולבים).
11 בדצמבר
* **[[דאיה סטו]]** (), קבע במשחה ל-200 מטר פרפר שיא עולם חדש של 1:48.24 דקות.
* הרביעייה האמריקאית (), קיילב דרסל, בלייק פירוני, מייקל צ'דוויק וראיין הלד קבעה במשחה שליחים 4x100 מטר חופשי שיא עולם חדש של 3:03.03 דקות.
12 בדצמבר
* הרביעייה האמריקאית (), אוליביה סמוליגה, קייטי מיילי, קלסי דליה ומלורי קומרפורד קבעה במשחה שליחות 4x50 מטר מעורב שיא עולם חדש של 1:42.38 דקות.
* הרביעייה האמריקאית (), קיילב דרסל, ראיין הלד, מלורי קומרפורד וקלסי דליה קבעה במשחה שליחים 4x50 מטר חופשי משולב שיא עולם חדש של 1:27.89 דקות.
13 בדצמבר
* **[[קיריל פריגודה]]** (), קבע במשחה ל-200 מטר חזה שיא עולם חדש של 2:00.16 דקות.
* הרביעייה האמריקאית (), אוליביה סמוליגה, מייקל אנדרו, קלסי דליה וקיילב דרסל קבעה במשחה שליחים 4x50 מטר מעורב משולב שיא עולם חדש של 1:36.40 דקות
14 בדצמבר
* הרביעייה האמריקאית (), קיילב דרסל, ראיין הלד, ג'ק קונגר, מייקל צ'דוויק קבעה במשחה שליחים 4x50 מטר חופשי שיא עולם חדש של 1:21.80 דקות.
* **[[אריארן טיטמוס]]** (), קבעה במשחה ל-400 מטר חופשי שיא עולם חדש של 3:53.92 דקות.
15 בדצמבר
* הרביעייה הברזילאית (), לואיז אלטמיר מלו, פרננדו שפר, לאונרדו קואלו סנטוס, ברנו קורייה קבעה במשחה שליחים 4x200 מטר חופשי שיא עולם חדש של 6:46.81 דקות.

## שחייניות מצטיינות

## שחיינים מצטיינים

## טבלת התוצאות
### נשים

* (*) שחייניות ששחו בשלב המוקדמות במשחי השליחות וזכו אף הן במדליות.

### גברים

* (*) שחיינים ששחו בשלב המוקדמות במשחי השליחים וזכו אף הם במדליות.

### שליחים משולב (2 שחייניות ו-2 שחיינים)

* (*) שחו בשלב המוקדמות וזכו במדליה.

## טבלת המדליות

## קישורים חיצוניים
* כל התוצאות הרשמיות של אליפות העולם בשחייה 2018 (בריכת 25 מטר), באתר *Omega Timing* 

2018
קטגוריה:2018 בספורט
קטגוריה:תחרויות ספורט ברפובליקה העממית של סין
קטגוריה:האנגג'ואו: ספורט
קטגוריה:2018 באסיה
מיס בלארוס

שמאל|ממוזער|180px|מיס בלארוס 2008
**מיס בלארוס** היא תחרות יופי הנערכת בבלארוס.

התחרות נערכה לראשונה ב-1998 והזוכה מכהנת בתואר במשך שנתיים, התחרות מאורגנת על ידי מספר גופים ממשלתיים כגון משרד התרבות של בלארוס ונשיא המדינה בדרך כלל נוכח באירוע.

הזוכות בתחרות מייצגות את בלארוס בתחרות מיס עולם ובנוסף מארגני התחרות מחזיקים בזיכיון לשליחת נציגות לתחרויות יופי בינלאומיות כמו מיס אינטרנשיונל ומיס סופרנשיונל, מ-2003 עומדת בראש הנהלת התחרות אולגה סרז'ניקובה המנהלת גם את בית הספר ליופי הלאומי של בלארוס, התחרות משודרת ברשת הטלוויזיה הציבורית של המדינה.

הכתר של מיס בלארוס עשוי מנוצות זהב לבן וטופז.

## קישורים חיצוניים
* 
* https://www.sb.by/files/MT/11/N42/10.pdf
* https://news.tut.by/health/44479.html

קטגוריה:תחרויות יופי לנשים
קטגוריה:בלארוס: תרבות
קטגוריה:נשים בבלארוס
נפת חאצביא

**נפת חאצביא** (בערבית: **حاصبيا**) היא נפה מנהלתית במחוז א-נבטיה שבדרום לבנון. בירת הנפה היא העיירה חאצביא. נפת חאצביא גובלת בישראל ובסוריה מדרום-מערב.

שטחה של נפת חאצביא הוא 265 קמ"ר. בנפה מתגוררים 19,460 תושבים (נכון ל-1996).

## כפרים ורשויות מקומיות
* עין קנייא  (בערבית: عين قنيا). גובה – 960 מטר, שטח – 372 אקר (1.505 קמ"ר), מרחק מהעיר ביירות: 119 ק"מ
* שבעא (בערבית: "شبعا"). גובה – 1,250 מטר, שטח – 2,920 אקר (11.816 קמ"ר), מרחק מביירות: 133 ק"מ
* שְׁוַויַא (חאצבַּיא) (בערבית: شويّا (حاصبيّا). גובה – 1,070 מטר, שטח – 906 אקר (3.066 קמ"ר), מרחק מביירות – 111 ק"מ
* דלאפה (בערבית: دلافة). שטח – 380 אקר (1,537 קמ"ר)
* פרדיס (בערבית: فرديس). גובה – 570 מטר, שטח – 2,189 אקר (8.858 קמ"ר), מרחק מביירות – 113 ק"מ
* חאצביא (בערבית: حاصبيّا) גובה – 750 מטר, שטח – 452 אקר (1.829 קמ"ר), מרחק מביירות – 114 ק"מ
* הברייה (בערבית: هبّارية). גובה – 750 מטר, שטח – 1,690 אקר (6.839 קמ"ר), מרחק מביירות – 116 ק"מ
* כַּאוּכַּבַּא (בערבית: كوكبا). גובה – 660 מטר, שטח – 1,049 אקר (4.245 קמ"ר), מרחק מביירות – 109 ק"מ
* כפר שובא (בערבית: كفر شوبا)
* נח'יילה (בערבית: نخيلة) 
* כפר חמאם (בערבית: كفر حمام). גובה – 800 מטר, שטח – 533 אקר (2.156 קמ"ר), מרחק מביירות – 115 ק"מ
* כפר א-זית (בערבית: كفر الزيت). גובה – 900 מטר, שטח – 1,888 אקר (7.640 קמ"ר), מרחק מביירות – 124 ק"מ
* ח'לוואת (בערבית: خلوات). גובה – 950 מטר, שטח – 1,702 אקר (6.887 קמ"ר), מרחק מביירות – 124 ק"מ
* מג'ידיה – מארי (בערבית: مجيدية – ماري). גובה – 850 מטר, מרחק מביירות – 120 ק"מ
* מרג' א-זוהור (לשעבר אל-ד'אניבה) (בערבית: مرج الزهور (الدنيبة). גובה – 820 מטר, שטח – 649 אקר (2.626 קמ"ר), מרחק מביירות – 100 ק"מ
* מימס (בערבית: ميمس). גובה – 800 מטר, שטח – 1,535 אקר (6.211 קמ"ר), מרחק מביירות – 120 ק"מ
* ראשיא אל-פוח'אר (בערבית: راشيّا الفخار). גובה – 750 מטר, שטח – 825 אקר (3.338 קמ"ר), מרחק מביירות – 113 ק"מ

## הרכב האוכלוסייה
* דרוזים – 84%
* נוצרים – 16%

### נוצרים
* מרונים – 4%
* יוונים אורתודוקסים – 10%
* יוונים קתולים – 2%

## תמונות

קובץ:Chebaa.jpg | הכפר שבעא
קובץ:Citadelle Hasbaya.jpg | מצודת שיהאב בחאצביא, 2009
קובץ:Sisu XA-180.jpg | רכב או"ם בכפר פרדיס (צולם בשנת 1998)



קובץ:17.Kefr-Hamam (environs de Hasbeiya).b.jpg | כפר חמאם, 1857 (בציור של ון דה ולדה)
קובץ:Chebaa Hasbaiya stencil cropped.jpg | ואדי שבעא למרגלות הר החרמון, סביבות 1880 (ציור של הארי פן בסדרת "ארץ ישראל הציורית", כרך שני, עמ' 129)
קובץ: Hebbariyeh.jpg | חורבות המקדש הרומי בהבאריה; שרידי הפורטל המזרחי שפנה להר החרמון, סביבות 1880 (ציור של ג'ון דאגלס וודוורד)


## קישורים חיצוניים

## הערות שוליים

חאצביא
קטגוריה:מחוז א-נבטיה
שלום עליכם (ברכה)

**שלום עליכם** היא ברכה יהודית עברית מסורתית בעת מפגש בין אנשים, שפירושה: יהי שלום עליכם. התשובה לברכה זו היא **עליכם השלום** או **עליכם שלום**. הברכה מופנית הן לרבים והן ליחיד.

## מטבע הברכה ומקורו
בתנ"ך מופיע מספר פעמים שבעת פגישה ברכו בברכת "שלום לך", אך ככל הנראה אין מדובר עדיין במחוות נימוסים גרידא אלא בהבטחת שלומו וטובתו של האדם.

ברכת "שלום עליך" או "שלום עליכם" מוזכרת לראשונה בספרות הבתר-מקראית, והיא משמשת שם כברכת נימוסין בעת מפגש. ייתכן שמקורו של מטבע ברכה זו בשפה הארמית שבה ישנה ברכה דומה. בספרות חז"ל נעשה שימוש בברכה בלשון יחיד "שלום עליך" כשהיא מופנית ליחיד, ובלשון רבים "שלום עליכם" כשהיא מופנית לרבים.

החל מימי הביניים ישנו תיעוד של שימוש בברכת "שלום עליכם" בלשון רבים גם כשהיא מופנית לאדם יחיד, כמחווה של נימוס וכבוד.

על פי חז"ל "שלום" הוא אחד משמותיו של הקב"ה, ובעקבותיהם היו שפירשו את ברכת "שלום עליכם" כברכה ששם ה' יהיה עליכם, בדומה לברכת בעז לקוצרים "ה' עמכם" () שנענתה גם היא בהיפוך סדר דומה: יברכך ה'.

ביהדות אשכנז הברכה הוטמעה בשפת היידיש והייתה למטבע לשון מקובל ונפוץ.

בעברית הישראלית איבדה ברכת "שלום עליכם" ממעמדה, ונהוג לברך ב"שלום" בלבד, ככל הנראה בעקבות מאמציהם של מחדשי השפה לאמץ את דרכה של העברית המקראית דווקא וכדי לקצר.

בשפה הערבית ובעולם המוסלמי בכלל מקובלת ברכה מקבילה: סלאם עליכום – המברך אומר: א-סלאם עליכֻּם, והמשיב עונה: ועליכֻּם א-סלאם.

## בתפילה ובפיוט
הפיוט "שלום עליכם" הנאמר בליל שבת לפני הסעודה, עושה שימוש בברכה זו לקבלת פניהם של המלאכים, המלווים על פי המסורת את האדם בשובו מבית הכנסת.

לאחר ברכת הלבנה, המנהג בקהילות אשכנז שכל אחד ואחד מהמברכים פונה אל שלושה אנשים בברכת "שלום עליכם" ונענה בברכת "עליכם שלום". בחלק מהקהילות הספרדיות המנהג הוא לומר ברכה זו כלפי כל הקהל. למנהגים אלו ניתנו טעמים שונים, בהם טעמים ששומרים את משמעה היסודי של הברכה – לאחר שמתפללים "תיפול עליהם אימתה ופחד" על האויבים, מברכים את המתפללים שתבוא עליהם ברכת השלום ולא אימה ופחד, וטעמים שקרובים יותר לברכה של מחווה ורעות – לתת שלום זה לזה מתוך שמחה וטוב לבב, שקיבלו פני השכינה.

## בתרבות
הסופר היידי שלום רבינוביץ' אימץ את הכינוי "שלום עליכם" כשם עט.

בשנות ה-30 וה-40 היה פופולרי ביישוב העברי הפזמון "הבאנו שלום עליכם", ועד היום הוא מוכר ומזוהה בקרב יהודי התפוצות עם הציונות ומדינת ישראל. הפזמון, הכולל חזרות של השורה הבודדת "הבאנו שלום עליכם", עושה שימוש בברכה המקובלת. פעם כשחזרו מטוסי אל על היו שרים את הפזמון, יש המשערים שמקורו בפרסומת גרמנית למותג הסיגריות "סלאם עליכום" ("אנו מעשנים סלאם עליכום" באותו לחן) שבוצעה בפי להקה טורקית.

## קישורים חיצוניים

## הערות שוליים

*
קטגוריה:נימוסים
נפת מרג' עיון

**נפת מרג' עיון** (בערבית: **قضاء مرجعيون**) היא נפה מנהלתית במחוז א-נבטיה שבדרום לבנון. בירת הנפה היא מרג' עיון.

## גאוגרפיה
נפת מרג' עיון משתרעת על פני 1,058 קמ"ר. העיירה מרג' עיון ניצבת על גבעה הפונה להר החרמון (ג'בל א-שייח') במזרח, לבופור (טירה צלבנית בת 1,000 שנה) מעל נהר הליטני, ומשקיפה על רמת תבנין (ג'בל עאמל) במערב, פונה אל א-ריחאן, ניחא ורכס הרי הלבנון בצפון, ולמישורים הפוריים של מחוז מרג' עיון המשתרעים לצפון ישראל בין אצבע הגליל והמישור שמתחת לגולן.

## היישובים בנפה
* אבל א-סקי
* אל-ח'יאם
* טייבה (לבנון)
* קוסיר (מרג' עיון)
* קליעה (לבנון)
* קנטרה (מרג' עיון)
* בלאט (מרג' עיון)
* בלידא
* בני חיאן
* חולא
* דיבין (מרג' עיון)
* דיר סיריאן
* דיר מימאס
* רב א-ת'לאת'ין
* טלוסה (לבנון)
* עדשית
* אל-עדייסה
* עלמאן (מרג' עיון)
* קבריח'א
* כפר כילא
* מג'דל סלם
* מוחייביב
* מרג' עיון
* מרכבא
* מיס אל-ג'בל
* בורג' אל-מולוכ

## הרכב האוכלוסייה
* מוסלמים – 83%
* נוצרים – 16%
* דרוזים – 1%

### מוסלמים
* אסלאם שיעי – 80%
* אסלאם סוני – 3%
* עלווים – 0%

### נוצרים
* מרונים – 6%
* יוונים אורתודוקסים – 7%
* יוונים קתולים – 3%
* נוצרים אחרים – 1%

## תמונות

קובץ:-South lebanon Qana locator map.png | מפה של דרום לבנון
קובץ:Kfarkila.jpg | מבט אל כפר כילא
קובץ:Hill of Houla.jpg | מבט אל הכפר חולא
קובץ:بلدة الخيام و نرى جبل حرمون(الشيخ) ظاهر وراءها-- 2013-04-21 01-15.jpeg| מבט אל העיירה אל-ח'יאם
קובץ:Qlayaa, Lebanon - panoramio (2).jpg | הכפר קליעה
קובץ:Qlayaa, Lebanon - panoramio (5).jpg | הכפר קליעה
קובץ:Abi zar mosque in meiss.JPG | הכפר מיס אל-ג'בל
קובץ:The view from Shreife IDF military post in lebanon.JPG | תמונה שצולמה בשנת 1997 על ידי חייל צה"ל בשם שחר, ממוצב שרייפה ברצועת הביטחון בלבנון; הכפר ברקע הוא אִבּל א-סַקי (إبل السقي), ההר המושלג הוא החרמון הסורי (החלק הצפוני מערבי שלו)
קובץ:Adaysseh-hezb.JPG | מבט לכפר עדייסה


## קישורים חיצוניים

* 
* מבט כללי על "מרג' עיון" מ-לווין 
*  מרג' עיון - תמונות 

## הערות שוליים

מרג' עיון
קטגוריה:מחוז א-נבטיה
דומיניק רסל

**דומיניק רסל** (בגרמנית: **Dominic Ressel**; נולד ב-5 באוקטובר 1993) הוא ג'ודוקא גרמני. רסל מתחרה בקטגוריית המשקל עד 81 ק"ג, סגן אלוף אירופה (2017).

במאי 2015, רסל זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. בדצמבר 2016 הוא זכה במדליית כסף בגראנד סלאם טוקיו היוקרתי. באליפות אירופה 2017 שנערכה בוורשה, רסל זכה במדליית הכסף לאחר שניצח 4 מתוך 5 קרבות. ביולי 2018 הוא זכה לראשונה בתחרות מהסבב העולמי כאשר זכה בזהב בגראנד פרי זאגרב לאחר שניצח בגמר את מתיאס קאס הבלגי באיפון. 

באליפות העולם 2018 שנערכה בבאקו, הוא סיים במקום החמישי לאחר שהפסיד בקרב על מדליית הארד לבן-ארצו הגרמני אלכסנדר ויצ'רצ'ק. בפברואר 2019 רסל זכה במדליית זהב בגראנד סלאם פריז היוקרתי לאחר שניצח בגמר את שגיא מוקי הישראלי.

באולימפיאדת טוקיו 2020, זכה רסל במדליית ארד יחד עם נבחרת גרמניה בתחרות הקבוצתית. בתחרות האישית בקטגוריית המשקל של עד 81 ק"ג, סיים רסל במקום החמישי לאחר שהפסיד לשאמיל בורכאשווילי האוסטרי בקרב על מדליית הארד.

## פרסים
מקור:
***[[אליפות אירופה בג'ודו|אליפות אירופה]]**:
:ורשה 2017: מדליית כסף בקטגוריית המשקל עד 81 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד סלאם באקו 2015: מדליית ארד
:גראנד פרי דיסלדורף 2016: מדליית ארד
:גראנד סלאם טוקיו 2016: מדליית כסף
:גראנד פרי האג 2017: מדליית כסף
:גראנד פרי דיסלדורף 2018: מדליית ארד
:גראנד פרי זאגרב 2018: מדליית זהב
:גראנד פרי האג 2018: מדליית ארד
:גראנד סלאם פריז 2019: מדליית זהב
:גראנד סלאם דיסלדורף 2019: מדליית ארד
:גראנד פרי חוחחוט 2019: מדליית ארד
:גראנד סלאם אבו דאבי 2019: מדליית ארד

## קישורים חיצוניים

## הערות שוליים

קטגוריה:ג'ודוקא גרמנים
קטגוריה:ג'ודוקא באולימפיאדת טוקיו (2020)
קטגוריה:גרמנים שנולדו ב-1993
מתאו מדווס

**מתאו מדווס** (באיטלקית: **Matteo Medves**; נולד ב-20 ביוני 1994) הוא ג'ודוקא איטלקי, המתחרה בקטגוריית המשקל עד 66 ק"ג, שהוכתר פעמיים כסגן אלוף אירופה (2018 ו-2019).

בפברואר 2017, זכה מדווס לראשונה במדליית זהב באליפות איטליה. באותו החודש הוא זכה במדליית כסף טורניר 'European Open Rome'. בספטמבר 2017, מדווס זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי זאגרב.

באליפות אירופה 2018 שנערכה בתל אביב, זכה מדווס במדליית כסף לאחר שניצח 4 מתוך 5 קרבות. בקרב הראשון הוא ניצח את קיליאן לה-בלוש הצרפתי, בשמינית הגמר הוא ניצח את שולט גורדיאנץ ההונגרי וברבע הגמר גבר על ניג'אט שיחאליזדה האזרי. בחצי הגמר מדווס ניצח את מרקו גוסיץ' המונטנגרי ובגמר הפסיד לאדריאן גומבוץ הסלובני. באליפות אירופה 2019 שנערכה במינסק כחלק מהמשחקים האירופיים, זכה מדווס שוב במדליית הכסף לאחר שניצח 4 מתוך 5 קרבות כאשר נכנע בגמר לגאורגי זנטראיה האוקראיני.

## פרסים
מקור:
***[[אליפות אירופה בג'ודו|אליפות אירופה]]**:
:תל אביב 2018: מדליית כסף בקטגוריית המשקל עד 66 ק"ג
:מינסק 2019: מדליית כסף בקטגוריית המשקל עד 66 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי זאגרב 2017: מדליית ארד

## קישורים חיצוניים

## הערות שוליים

קטגוריה:ג'ודוקא איטלקים
קטגוריה:איטלקים שנולדו ב-1994
פגלוטיקאז

**פגלוטיקאז** (**pegloticase**) הוא המרכיב הפעיל בתרופה **קריסטקסה** (krystexxa), המיועדת לטיפול במחלת שיגדון (גאוט) כרונית, עמידה (רפרקטורית) לטיפול וחמורה. זהו טיפול קו-שלישי בחולים בלתי-סבילים לטיפולים אחרים. התרופה ניתנת באמצעות עירוי תוך ורידי. התרופה אינה רשומה בישראל.

פגלוטיקאז פותח על ידי חברת סביינט פרמסוטיקלס. בחודש ספטמבר 2010 אישר מנהל המזון והתרופות האמריקאי (FDA) את הפגלוטיקאז לשיווק בארצות הברית, לאחר שני ניסויים קליניים, שהדגימו כי התרופה הפחיתה את רמות חומצת השתן ואת המשקעים של גבישי חומצת השתן במפרקים וברקמות הרכות. סוכנות התרופות האירופית (EMA) העניקה לפגלוטיקאז אישור שיווק בשנת 2013, לטיפול בשיגדון עם משקעי חומצת שתן. בשנת 2016 הסתיים אישור השיווק לתרופה באירופה.

## שימושים רפואיים
פגלוטיקאז מהווה אופציה עבור 3% מהאנשים עם שיגדון, אשר אינם סבילים לתרופות אחרות. פגלוטיקאז ניתן כעירוי תוך-ורידי כל שבועיים. ונמצא כמפחית רמות של חומצת שתן באוכלוסייה זו. התרופה שימושית כנראה עבור משקעי חומצת שתן, אך בעלת שיעור גבוה של תופעות לוואי. כ-40% מהחולים מפתחים עמידות לתרופה, על פני זמן.

## תופעות לוואי
באנשים עם חוסר באנזים גלוקוז-6-פוספט דהידרוגנאז, פגלוטיקאז עלול לזרז המוליזה חמורה, מסכנת-חיים, עם מטהמוגלובינמיה; אי לכך, פגלוטיקאז הוא בעלת התווית-נגד באנשים אלה. פגלוטיקאז עלול אף להדגים אימונוגניות.

## מנגנון הפעולה
פגלוטיקאז הוא אוריקאז  רקומביננטי, הדומה לזה שבחזיר. בדומה לאנזים רסבוריקאז, פגלוטיקאז הופך חומצת שתן לאלנטואין. פעולה זו מפחיתה את הסיכון למשקעים, מכיוון שאלאנטואין מסיס יותר, פי 5 עד פי 10, מאשר חומצת שתן.

בניגוד לרסבוריקאז, פגלוטיקאז עבר פגילציה, כדי להגדיל את זמן מחצית החיים של הפינוי שלו מהגוף, מכ-8 שעות ל-10 או 12 ימים, וכדי להפחית את האימונוגניות של החלבון הזר של אוריקאז. שינוי (מודיפיקציה) זה מאפשר ליטול את התרופה רק פעם אחת, כל שבועיים עד חודש, מה שהופך את התרופה למתאימה עבור טיפול ארוך-טווח.

## כימיה
פגלוטיקאז הוא חלבון טטרמרי, המורכב מ-4 שרשראות זהות של כ-300 חומצות אמינו, כל אחת. כ-9 מתוך 30 שיירי הליזין בכל שרשרת, עברו פגילציה. שרשראות PEG אלה מכילות כ-225 יחידות של אתילן גליקול, כל אחת (10 ק"ג\מול PEG).

## הערות שוליים

קטגוריה:תרופות לפי א'-ב'
משל העבד הנאמן

[ממוזער|300x300 פיקסלים|תחריט על ידי [יאן לאוקן הממחיש את המשל, מתוך התנ"ך של Bowyer]]
**משל העבד הנאמן** או **משל שומר הסף** הוא אחד ממשלי ישו המופיע בכל הבשורות הקנוניות: בבשורת מתי כ"ד 42–51, בבשורת מרקוס י"ג 34–37 ובבשורת לוקס י"ב 35–48, נושא המשל נסוב על כמה חשוב שהתלמידים, המאמינים בבשורתו ובשליחותו של ישו, להמשיך לצפות ולהתכונן לביאתו השנייה של ישו. בבשורת מתי, מופיע המשל לפני משל עשר העלמות, בהקשר לנושא אחרית הימים (אסכטולוגי). הוא דומה במשמעות של התכוננות חסידי ישו לקראת בואו ביום המיוחל - יום שובו של ישו.

## סיפור המשל
בבשורת מתי המשל נכתב כדלקמן:

בבשורת מרקוס המש נכתב כדלקמן:

בבשורת לוקס, המשל נכתב כדלקמן:

## פרשנות
המשל פותח בבשורת מתי עם האזהרה לתלמידים: **"לָכֵן שְׁקֹדוּ כִּי אֵינְכֶם יוֹדְעִים בְּאֵי־זוֹ שָׁעָה יָבֹא אֲדֹנֵיכֶם׃"** (מתי כ"ד 42). במילים אחרות, "המאמין חייב לשקוד כל העת ולהיות מוכן כל רגע ליום שובו של אדונו. עליו להישאר ער (כשומר סף) ולא להירדם במשמרתו". על אף שייתכנו סימנים מקדימים כלליים המציינים את הביאה שנייה של ישו, את זמן שובו המדויק איש אינו יודע, לרבות המלאכים וישו עצמו. נושא זה גם נדון גם קודם לכן בלוקס י"ב. ההפניה לאירועי החתונה נזכרים כבר במשתה החתונה השמיימי בלוקס י"ב 36 (ראו בקטע המצוטט מבשורת לוקס לעיל), והוא מזכיר גם את משל עשר העלמות, המופיע מיד לאחר משל זה בבשורת מתי כ"ה 1–13).

החלק השני של המשל מדגיש את תשומת הלב המרבית הנדרשת מכל אדם ש"הרבה נימסר בידו" (הכוונה למנהיגים ורועי עדה שהופקדו על הנהגה רוחנית של קהילות המאמינים). גי' דווייט פנטקוסט כותב כי משל זה "מדגיש שהזכות הזאת - להנהיג ולהורות - מחייבת גם אחריות כבדה והיא מצריכה מתן דין וחשבון לפני האדון". הדבר חל בעיקר על רועי העדה ומנהיגי הדת.

"עדי יהוה" מזהים את העבד אשר בתרגום שלהם למקרא מכונה "העבד הדיסקרטי והנאמן", עם הגוף המנהל ומנהיג את "עדי יהוה" בתפקידם בחלוקת מזון רוחני לחסידיו של ישו.

## מזמורים
המשל היה לנושא במספר מזמורי דת, לרבות המזמורים של פיליפ דודרידג "אתם עבדי ה'," המסתיים כך:

*המשיח יערוך את המשתה*

*בידיו שהם ידי מלך,*

*וירומם את משרתיו הנאמנים*

*בתוך קהל המלאכים.*

## ראו גם
*הברית החדשה
*משלי ישו
*משל האדון והעבד
*משל הסעודה הגדולה
*משל סעודת החתונה
* משל עשר הבתולות.

## קישורים חיצוניים

## הערות שוליים

קטגוריה:ישו
קטגוריה:הברית החדשה
קטגוריה:משלים בנצרות
קרחון ובסטר

**קרחון ובסטר** (באנגלית: **Webster Glacier**) הוא קרחון בפסגות פאונדרז ברכס הריטג' שבאנטארקטיקה.

הקרחון נסחף צפונה בין רכס פרייז'ר ופסגת פייפ, ונשפך אל קרחון מינסוטה.

גובהו של הקרחון 1,334 מטרים מעל פני הים.

## היסטוריה
### גילוי הקרחון
הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שצולמו על ידי צי ארצות הברית בין השנים 1966–1961.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שם צ'ארלס וו. ובסטר (Charles W. Webster) חבר תוכנית המחקר האנטארקטית של ארצות הברית, ששימש כמטאורולוג בתחנת וילקס בשנת 1963.

## קישורים חיצוניים
* קרחון ובסטר באתר הסקר הגאולוגי של ארצות הברית
* קרחון ובסטר באתר הגאזט האנטארקטי של ממשלת אוסטרליה
* מפה של אזור הקרחון

## הערות שוליים

ובסטר
קטגוריה:ארצות הברית באנטארקטיקה
סמי שושי

**סמי שושי** (בצרפתית: **Sami Chouchi**; נולד ב-22 במרץ 1993) הוא ג'ודוקא בלגי. שושי מתחרה בקטגוריית המשקל עד 90 ק"ג, סגן אלוף אירופה (תל אביב 2018).
## קריירה
בגיל 18 זכה שושי לראשונה באליפות בלגיה לבוגרים. במרץ 2014 הוא זכה במדליית ארד בטורניר "European Open Prague", אז התחרה בקטגוריית המשקל עד 73 ק"ג. 

בשנים שלאחר מכן עבר להתחרות בקטגוריית המשקל עד 81 ק"ג. בפברואר 2018 הוא זכה במדליית זהב בטורניר "European Open Oberwart". באוקטובר 2018 הוא זכה במדליה הראשונה שלו בתחרות מהסבב העולמי, כאשר זכה במדליית זהב בגראנד פרי קנקון, לאחר שניצח בגמר את ויקטור פנאלבר הברזילאי בעזרת תרגיל בריח.

באליפות אירופה 2018 שנערכה בתל אביב, זכה שושי במדליית הכסף, לאחר שניצח 4 מתוך 5 קרבות. בקרב הראשון הוא ניצח את לוגי הארלדסון האיסלנדי, בשמינית הגמר הוא ניצח את פרנק דה ויט ההולנדי וברבע הגמר הוא ניצח את אלפה עומר דג'אלו הצרפתי. בחצי הגמר הוא ניצח את אנטוניו אספוסיטו האיטלקי ובגמר הפסיד בזמן ניקוד זהב לשגיא מוקי הישראלי. ב-25 בינואר 2019 הוא השתתף בגראנד פרי תל אביב וזכה במדליית הארד לאחר שהפסיד בחצי הגמר לשגיא מוקי ונשר לקרב על מדליית הארד בו גבר על אנרי אגוצ'ידזה הפורטוגלי.

באליפות אירופה 2022 שנערכה בסופיה שבבולגריה, זכה שושי במדליית ארד. לאחר שני ניצחונות באיפון בסיבובים הראשונים, הוא הפסיד ברבע הגמר לחיבור מנוקיאן האוקראיני ונשר לקרבות בית הניחומים שם גבר באיפון על אלפונזו אורקיזה הספרדי ועלה לקרב על הארד. בקרב על המדליה התמודד שושי מול סרגי קריבצ'ץ האוקראיני וניצח בווזארי.

בשנת 2023 החליט לעבור להתחרות במשקל עד 90 ק"ג, לאחר שפיגר בקרב על הכרטיס היחיד לאולימפיאדה של בלגיה לבן ארצו מתיאס קאס, למרות זאת שושי הצליח לסיים על הפודיום רק בתחרות אחת במהלך הקמפיין שזכה במדליית ארד בגראנד פרי זאגרב, ולא הצליח להשיג את הכרטיס לאולמיפיאדה בפריז.

## זכיות בתחרויות מהסבב העולמי
מקור:

## קישורים חיצוניים

## הערות שוליים

קטגוריה:ספורטאים בלגים
קטגוריה:ג'ודוקא בלגים
קטגוריה:בלגים שנולדו ב-1993
גברים בשחור: אינטרנשיונל

**גברים בשחור: אינטרנשיונל** (באנגלית: **Men in Black: International**) הוא סרט פעולה מדע בדיוני-קומי אמריקאי, המבוסס על סדרת ספרי הקומיקס "הגברים בשחור" מאת לואל קנינגהם בהוצאת מארוול קומיקס. הסרט יצא לאקרנים ב-14 ביוני 2019 על ידי סרטי סוני והוא סרט המשך לסרט "גברים בשחור 3".

## תקציר העלילה
סוכנים סודיים של "גברים בשחור" בלונדון מנסים לפענח תעלומת רצח אשר שולחת אותם מסביב לעולם.

## צוות השחקנים הראשי
*כריס המסוורת' - הסוכן H, סוכן על בצוות MIB בממלכה המאוחדת.
*טסה תומפסון - הסוכנת M, מתגייסת חדשה בצוות MIB בממלכה המאוחדת
*ליאם ניסן - ראש חברת MIB בממלכה המאוחדת
*רבקה פרגוסון - ריזה, חייזרית
*קומייל נאנג'יאני - פואני, חייזר
*רייף ספול - הסוכן C
*אמה תומפסון - הסוכנת O, ראש צוות MIB בארצות הברית.

## הפקה
בספטמבר 2017, דווח שהאולפנים מתכננים סרטי ספין אוף עם שחקנים צעירים, שיתמודדו עם עלילה של פלישת חייזרים בקנה מידה עולמי. לצורך כתיבת התסריט נשכרו ארט מרקם ומאט הולוויי עם פ. גארי גריי כבמאי. במרץ 2018, דווח שסטיבן ספילברג ישמש כמפיק בפועל, עם כריס המסוורת' וטסה תומפסון שיגלמו את התפקידים הראשיים. במאי 2018, ליאם ניסן הצטרף לצוות השחקנים, כאשר וולטר פארקס ולורי מק'דונלד ישמשו כמפיקים. באוגוסט 2018 צורפה רבקה פרגוסון לצוות השחקנים.

## הפצה
הסרט יצא לאקרנים ב-14 ביוני 2019.

## קישורים חיצוניים

* 

**ביקורות**
* 
* 
* 

## הערות שוליים

קטגוריה:סרטי 2019
קטגוריה:סרטי מדע בדיוני אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי קומיקס
קטגוריה:סרטי חוצנים
קטגוריה:סרטי מפלצות
קטגוריה:סרטי קולומביה
קטגוריה:סרטי המשך אמריקאיים
קטגוריה:גברים בשחור
קטגוריה:סרטי מדע בדיוני מ-2019
קטגוריה:סרטים עם מוזיקה מאת דני אלפמן
מונאפיקון

**מֻנאפִקוּן** (ערבית: **منافقون**) הם אנשים אשר מוזכרים בקוראן בסורת אל-מונאפיקון ככאלו אשר כלפי חוץ מתנהגים ונראים כמוסלמים, בעוד שבתוך נפשם הוא מסתירים את העובדה שהם למעשה אינם מוסלמים, וזאת על מנת לפגוע בקהילה האסלאמית.

משמעותו המילולית של מושג זה היא "צבועים", או "דו-פרצופיים".

צורת היחיד היא מֻנאפִק (منافق), והצביעות עצמה נקראת נִפאק (نفاق).

## הערות שוליים

קטגוריה:אסלאם
קוסטאס סלוקאס

**קונסטנדינוס "קוסטאס" סלוקאס** (ביוונית: **Κωνσταντίνος "Κώστας" Σλούκας**; נולד ב-15 בינואר 1990) הוא כדורסלן יווני המשחק בפנאתינאיקוס מליגת העל היוונית והיורוליג, ובנבחרת יוון בכדורסל.

## קריירה
סלוקאס החל את הקריירה שלו באולימפיאקוס ב-2008, איתה הוא זכה בגביע היווני ב-2010. ב-2010, הושאל סלוקאס לאריס סלוניקי על מנת לצבור ניסיון. בתום העונה, חזר סלוקאס לאולימפיאקוס והיווה גורם משמעותי יותר בקבוצה, הוא זכה עם אולימפיאקוס פעמיים באליפות יוון (2012, 2015), פעמיים ביורוליג (2012, 2013) ופעם בגביע הביניבשתי. ב-2015, עזב סלוקאס את אולימפיאקוס לטובת פנרבחצ'ה.  הוא זכה איתה שלוש פעמים באליפות טורקיה (2016–2018), פעם אחת ביורוליג (2017), פעם בגביע הטורקי (2016) ופעמיים בגביע הנשיא הטורקי (2016, 2017).

בקיץ 2020 חתם סלוקאס באולימפיאקוס פיראוס. בקיץ 2023 חתם ביריבה המרה פנאתינאיקוס.
בסוף עונת 2023/2024 זכה עם קבוצתו פנאתינאיקוס ביורוליג וגם זכה בתואר הMVP של הפיינל פור ביורוליג.

## תארים

* יורוליג: 2011/2012, 2012/2013, 2016/2017, 2023/2024
*MVP של הפיינל פור ביורוליג:2023/2024
## קישורים חיצוניים

קטגוריה:כדורסלנים יוונים
קטגוריה:כדורסלני אולימפיאקוס
קטגוריה:כדורסלני אריס סלוניקי
קטגוריה:כדורסלני פנרבחצ'ה
קטגוריה:כדורסלני פנאתינאיקוס
קטגוריה:כדורסלני נבחרת יוון
קטגוריה:יוונים שנולדו ב-1990
פתאום כשלא באת

"**פתאום כשלא באת**" הוא פזמון שנכתב, הולחן ובוצע על ידי שלמה ארצי בדואט עם גרי אקשטיין.

## רקע
השיר הוקלט באולפני טריטון ונכלל באלבום "דרכים", שיצא לאור בשנת 1979.

עת הקליט ארצי את השיר באולפן, הוא התקשה לשיר את הקולות הגבוהים. באולפן ההקלטות פגש את אקשטיין, עמו הייתה לו היכרות קודמת, ואשר הקליט באותו זמן אלבום משלו. ארצי הציע לו להשתתף בהקלטה. על כך סיפר אקשטיין: "שלמה ארצי הקליט באולפן את 'פתאום כשלא באת' בסולם גבוה מדי. הוא ביקש שאשיר איתו, כדי שיהיה לו במה להיתלות. שרנו יחד עם הפלייבק ונולד דואט". מסר השיר, לפי רז שכניק, הוא ש״אנחנו מבינים את חשיבותם של אהובינו בחיינו רק אחרי שהם הולכים מאיתנו״.

השיר הגיע למקום החמישי במצעד שירי שלמה ארצי שערכה גלגלצ בשנת 2007.
## גרסאות כיסוי
*בשנת 2003 הוציא הזמר בוריס סלטנוב גרסת כיסוי של השיר במסגרת התכנית כוכב נולד.
* בשנת 2005 הוציאה הזמרת עדי כהן גרסת כיסוי של השיר במסגרת התכנית כוכב נולד בפרק לכבוד חג שבועות עם השירים של שלמה ארצי.
*בשנת 2006 ביצע השחקן רן בכור גרסת כיסוי של השיר במסגרת הסדרה השיר שלנו.
*בשנת 1997 הזמר דני ליטני הוציא גרסת כיסוי לשיר.
*בשנת 2011 אבנר גדסי, הוציא גרסה מחודשת לשיר במסגרת פרויקט "שני צדדים למטבע".
*בשנת 2016 הזמר ליאור פרחי הוציא גרסת כיסוי לשיר.

## קישורים חיצוניים
* מילות השיר, באתר שירונט
* 

## הערות שוליים

קטגוריה:שירי 1979
קטגוריה:שירי שלמה ארצי
קטגוריה:שירי אבנר גדסי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:דואטים
אליוס מאנצי

**אליוס מאנצי** (באיטלקית: **Elios Manzi**; נולד ב-28 במרץ 1996) הוא ג'ודוקא איטלקי. מאנצי מתחרה בקטגוריית המשקל עד 60 ק"ג ומחזיק במדליית ארד מאליפות אירופה (קאזאן 2016).
## קריירה
בינואר 2016 זכה מאנצי במדליית כסף בטורניר 'European Open Sofia'. באליפות אירופה 2016 שנערכה בקאזאן, זכה מאנצי במדליית ארד בקטגוריית המשקל עד 60 ק"ג. בקרב הראשון הוא ניצח את יאן סיקארדי ממונקו, בשמינית הגמר הוא ניצח את ונסן לימאר הצרפתי וברבע הגמר גבר על הובהנס דאבטיאן הארמני. בחצי הגמר הוא הפסיד לאורחן ספארוב האזרי ונשר לקרב על מדליית הארד בו ניצח את אמירן פפינשווילי הגיאורגי.

במאי 2016 הוא זכה במדליית זהב בגראנד פרי אלמטי לאחר שניצח בגמר את רוסטם איברייב הקזחי. מאנצי השתתף באולימפיאדת ריו 2016 והודח בסיבוב השני כאשר הפסיד בניקוד יוקו לקים וון-ג'ין הדרום-קוריאני. באוקטובר 2018 הוא זכה במדליית הארד בקטגוריית המשקל החדשה עד 66 ק"ג בגראנד פרי קנקון.

באליפות אירופה 2022 שנערכה בסופיה שבבולגריה, זכה מאנצי בפעם השנייה בקריירה במדליית הארד האירופית לאחר שבקרב על המדליה ניצח באיפון את ישר נג'אפוב האזרי. באותה שנה הוא זכה בגראנד סלאם לאחר ניצחון על סטרהיניה בונצ'יץ'.

## פרסים
מקור:
***[[אליפות אירופה בג'ודו|אליפות אירופה]]**:
:קאזאן 2016: מדליית ארד בקטגוריית המשקל עד 60 ק"ג
:סופיה 2022: מדליית ארד בקטגוריית המשקל עד 66 ק"ג
:זאגרב 2024: מדליית ארד בקטגוריית המשקל עד 66 ק"ג
***תחרויות מהסבב העולמי (מאסטרס, גראנד סלאם, גראנד פרי)**:
:גראנד פרי אלמטי 2016: מדליית זהב
:גראנד פרי קנקון 2018: מדליית ארד
:גראנד סלאם אבו דאבי 2022: מדליית זהב

## קישורים חיצוניים

## הערות שוליים

קטגוריה:ג'ודוקא איטלקים
קטגוריה:ג'ודוקא באולימפיאדת ריו דה ז'ניירו (2016)
קטגוריה:איטלקים שנולדו ב-1996
טומי מסיאס

**טומי מסיאס** (בשוודית: **Tommy Macias**; נולד ב-20 בינואר 1993) הוא ג'ודוקא שוודי המתחרה בקטגוריית המשקל עד 73 ק"ג, סגן אלוף עולם (2021) ואלוף אירופה (2019).

## קריירה
ביולי 2016, מסיאס זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם טיומן. באוקטובר 2016 זכה במדליית זהב בגראנד סלאם אבו דאבי לאחר שניצח בגמר את סגן האלוף האולימפי רוסטם אורוג'וב האזרי. באליפות אירופה 2017 שנערכה בוורשה זכה במדליית ארד לאחר שניצח את טוהר בוטבול הישראלי בקרב על המדליה. בדצמבר 2017, זכה במדליית ארד בטורניר המאסטרס היוקרתי שנערך בסנט פטרבורג. באפריל 2018 מסיאס זכה בגראנד פרי אנטליה לאחר שגבר על אן צ'אנג-רים הקוריאני בגמר. באוקטובר 2018 זכה בגראנד פרי קנקון לאחר שניצח בגמר את דניס איארצב הרוסי באיפון.

באליפות אירופה 2018 שנערכה בתל אביב, מסיאס זכה שוב במדליית הארד. בקרב הראשון ניצח את לוקאס ונקולד הגרמני, בשמינית הגמר ניצח את דירק ואן טיכלט הבלגי וברבע הגמר גבר על בילאל ג'ילוגלו הטורקי. בחצי הגמר הפסיד לפרדיננד קראפטיאן הארמני ונשר לקרב על מדליית הארד בו גבר על ארסן גזריאן הארמני. 

באליפות אירופה בשנת 2019 שנערכה במינסק כחלק מהמשחקים האירופיים, זכה מסיאס במדליית הזהב כאשר בחצי הגמר ניצח בניקוד ווזארי את לאשה שבדאטואשווילי הגיאורגי ובגמר ניצח באיפון את רוסטם אורוג'וב האזרי. באותה השנה זכה גם במדליית זהב בגראנד סלאם יקטרינבורג. באליפות אירופה 2020 אשר נערכה בפראג, זכה מתיאס במדליית הארד כאשר ניצח בקרב על המדליה את פאביו באזילה האיטלקי.

באליפות העולם 2021 שנערכה בבודפשט, זכה מסיאס במדליית הכסף לאחר שניצח חמישה מתוך שישה קרבות. הוא ניצח את שני הקרבות הראשונים באיפון ובשלב שמינית הגמר ניצח בווזארי את אדריאן סולצ'ה הרומני. ברבע הגמר ניצח בווזארי את חיקמטילוק טורייב האוזבקי לאחר תרגיל קוסוטו-גרי ובחצי הגמר ניצח שוב בווזארי את סואיצ'י האשימוטו היפני כעבור קרוב לשבע דקות של קרב ובעזרת תרגיל בשם אוקי-וואזה. בגמר התמודד מסיאס מול לאשה שבדאטואשווילי הגיאורגי והפסיד בעונשים.

באולימפיאדת טוקיו 2020, מסיאס התחרה בקטגוריית המשקל עד 73 ק"ג והודח בשמינית הגמר לאחר ניצחון באיפון על ויקטור סקבורטוב מאיחוד האמירויות והפסד בווזארי לאקיל דג'קובה מקוסובו.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ספורטאים שוודים
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:שוודים שנולדו ב-1993
גריגורי מינסקין

**גריגורי מינסקין** (באסטונית: **Grigori Minaškin**; נולד ב-1 בפברואר 1991) הוא ג'ודוקא אסטוני. מינסקין מתחרה בקטגוריית המשקל עד 100 ק"ג ומחזיק במדליית ארד מאליפות אירופה (קאזאן 2016).

באוקטובר 2009, מינסקין זכה במדליית ארד באליפות העולם עד גיל 20 שנערכה בפריז. בינואר 2011, מינסקין זכה לראשונה באליפות אסטוניה בה זכה ארבע פעמים נוספות במהלך הקריירה. בפברואר 2012 הוא זכה במדליית כסף בטורניר 'World Cup Oberwart'. בשנת 2015 הוא זכה במדליות ארד בטורנירים 'European Open Minsk' ו-'Oceania Open Wollongong'. בינואר 2016 מינסקין זכה בטורניר 'African Open Tunis' לאחר שניצח בגמר את גוראם טושישוילי הגיאורגי.

באפריל 2016 הוא התחרה באליפות אירופה שנערכה בקאזאן וזכה במדליית הארד בקטגוריית המשקל עד 100 ק"ג. בקרב הראשון הוא ניצח את סטפן ג'וריסיץ' הסרבי, בשמינית הגמר הוא ניצח את לוקאש קרפאלק הצ'כי וברבע הגמר הוא ניצח את בנג'מין פלצ'ר האירי. בחצי הגמר הוא הפסיד לתומא ניקיפורוב הבלגי ונשר לקרב על מדליית הארד בו גבר על אלמר גסימוב האזרי. מינסקין השתתף באולימפיאדת ריו 2016 והודח בסיבוב השני לאחר שהפסיד בעונשים למקסים ראקוב הקזחי.

באולימפיאדת טוקיו 2020, מינסקין הודח בסיבוב הראשון לאחר הפסד בווזארי לאוטגונבטאר לחאגבאסורן המונגולי.

## קישורים חיצוניים

## הערות שוליים

קטגוריה:ספורטאים אסטונים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:אסטונים שנולדו ב-1991
רוי מאייר

**רוי מאייר** (בהולנדית: **Roy Meyer**; נולד ב-4 ביוני 1991) הוא ג'ודוקא הולנדי. מאייר מתחרה בקטגוריית המשקל מעל 100 ק"ג ומחזיק במדליית ארד מאליפות העולם (2019).

## קריירה
בנובמבר 2013, מאייר זכה במדליה הראשונה שלו בתחרות מהסבב העולמי כשזכה במדליית כסף בגראנד פרי אבו דאבי. בספטמבר 2014 הוא זכה במדליית זהב בגראנד פרי זאגרב לאחר שניצח בגמר את מוחמד טייב האלג'יראי. באותה השנה הוא זכה בעוד שתי מדליות ארד בגראנד סלאם אבו דאבי וגראנד פרי צ'ינגדאו. במאי 2015 הוא זכה במדליית ארד בטורניר המאסטרס היוקרתי שנערך ברבאט לאחר שגבר על לבאני מתיאשווילי הגיאורגי בקרב על המדליה. באותה השנה זכה גם במדליית ארד בגראנד סלאם פריז. בפברואר 2016 הוא זכה שוב במדליית ארד בגראנד סלאם פריז. 

מאייר השתתף באולימפיאדת ריו 2016 והתחרה בקטגוריית המשקל מעל 100 ק"ג. הוא סיים במקום השביעי לאחר 2 ניצחונות ו-2 הפסדים. בקרב הראשון מאייר ניצח באיפון את דאו גרסיה נגוקבה הקונגולזי, בשמינית הגמר הוא ניצח באיפון את קים סונג-מין הקוריאני וברבע הגמר הפסיד בווזארי לאורי ששון הישראלי ונשר לקרבות בית הניחומים שם הפסיד בעונשים לרפאל סילבה הברזילאי והודח. בנובמבר 2017 מאייר זכה במדליית זהב בגראנד פרי האג שבמדינת הולדתו לאחר שניצח בגמר את מצ'איי סרנצקי הפולני.

באליפות אירופה 2017, מאייר זכה במדליית הארד בקטגוריית המשקל מעל 100 ק"ג. בשמינית הגמר הוא ניצח את סטפן הגי האוסטרי, ברבע הגמר הוא ניצח את סטניסלב בונדרנקו האוקראיני ובחצי הגמר הפסיד לגוראם טושישוילי הגיאורגי ונשר לקרב על מדליית הארד. בקרב על המדליה מאייר גבר על הארון סאדיקוביץ' הבוסני.

באליפות העולם 2019 שנערכה בטוקיו, זכה מאייר במדליית הארד. הוא התחיל בסיבוב השני בו ניצח בעונשים את אינאל טאסוייב הרוסי. בשמינית הגמר הוא ניצח שוב בעזרת עונשים את דורנבאייר אולזיבאייר המונגולי וברבע הגמר הוא הפסיד בעונשים ללוקאש קרפאלק הצ'כי ונשר לקרבות בית הניחומים. לאחר ניצחון באיפון על דויד מורה הברזילאי, מאייר עלה לקרב על מדליית הארד מול גוראם טושישוילי הגיאורגי וניצח בניקוד ווזארי לאחר תרגיל טאי-אוטושי.

## זכיות בתחרויות מהסבב העולמי

## קישורים חיצוניים

* 

## הערות שוליים

קטגוריה:ג'ודוקא הולנדים
קטגוריה:ג'ודוקא באולימפיאדת ריו דה ז'ניירו (2016)
קטגוריה:הולנדים שנולדו ב-1991